[{"text_idx": "#000004", "text": "Lehia borrokatua eta estua izan zen punta-puntako sei aizkolarien artean. Bikote bakoitzak sei kanaerdiko eta sei hirurogei ontzako enborrak moztu behar izan zituen: lehenik hiru kanaerdiko, gero sei hirurogei ontzakoak eta, amaitzeko, beste hiru kanaerdiko."}, {"text_idx": "#000005", "text": "Azkenean, lanak amaitzen azkarrenak Julen Alberdi Txikia IV.a azkoitiarra eta Jesus Maria Mujika ibarrarra izan ziren, 21 minutu eta 59 segundo baliatu zituztelarik enbor guztiak zatitzeko."}, {"text_idx": "#000007", "text": "Txapelketa ikusgarria izan zen, zinez ederra eta lehiatua. Bertaratu zirenek gozatu ederra hartu zuten kirolariek eman zuten mailarekin eta ikuskizunarekin. Kontutan hartu behar da, azken hilabeteotan, kirol proba gehienetan ez dela publikorik izan, osasun krisiak hala behartuta baina igandeko ekitaldian 300 lagunentzako tokia egon zen probalekuan, publikoaren presentziarekin zentzu beteagoa hartzen duelarik herri kirol proba batek (zaleak plazan izateak duen eragin ekonomikoaz aparte)."}, {"text_idx": "#000008", "text": "Gainera, neurri murriztaileak arintzen ari direla aprobetxatuz, udan zehar Gipuzkoako federazioak antolatutako txapelketak ia astebururo egingo direla jakinarazi zuten antolatzaileek."}, {"text_idx": "#000010", "text": "Lanak 24.01ko denboran amaituta, bost minutuan ondu dute iaz Garazi Arruti eta Lucia Orbek lortutako marka"}, {"text_idx": "#000013", "text": "Gaztedi A taldeak irabazi du Euskadiko 640 kiloko sokatira txapelketa"}, {"text_idx": "#000014", "text": "Lehiaketako hiru jardunaldietan bere nagusitasuna erakutsi ondoren, Gaztedi A taldeak txapela janztea lortu du"}]